'Un lugar en el sol' es projecta esta vesprada en la Casa Municipal de Cultura
28 de març 2022

![](/media/jxpov4ij/c_cinemini.jpg?width=850&height=566.9886363636364)

Esta vesprada, a les 18.30 hores, es projectarà a la Casa Municipal de Cultura del Port de Sagunt la pel·lícula _Un lugar en el sol_. Una activitat organitzada per l'Associació Cultural Nautilus en col·laboració amb el departament de Cultura de l'Ajuntament de Sagunt.

_Un lugar en el sol_ és una pel·lícula dirigida per George Stevens l'any 1951, i protagonitzada per Elisabeth Taylor i Montgomery Clift. Va aconseguir nombrosos premis i nominacions en festivals internacionals, destacant 6 estatuetes en els premis Oscar incloent millor direcció i guió.

George Eastman, un jove sense recursos, aconseguix un treball gràcies a un parent llunyà, el ric industrial Charles Eastman. Malgrat el parentiu, Eastman li assigna a George un modest treball a la seua fàbrica i li impedix l'entrada en el seu cercle social. Malgrat això, el jove coneix a Ángela Vickens, una bellíssima aristòcrata de la qual s'enamora. Però George té núvia, una humil empleada de la fàbrica, raó per la qual haurà d'afrontar un espinós dilema moral.

![](/media/m5ndrkbj/c_cinecuerpo.jpg?width=587&height=769)

*   [](http://www.facebook.com/sharer.php?u=https://aytosagunto.es/va/actualitat/cinema-nautilus-un-lugar-en-el-sol-2022-03-28/ "Facebook")
*   [](http://twitter.com/share?url=https://aytosagunto.es/va/actualitat/cinema-nautilus-un-lugar-en-el-sol-2022-03-28/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cinema-nautilus-un-lugar-en-el-sol-2022-03-28/ "Linked In")
*   [](mailto:?body=https://aytosagunto.es/va/actualitat/cinema-nautilus-un-lugar-en-el-sol-2022-03-28/)